Гэта адзін падыход. Можна прыглядзецца да замежнага досведу. Экс-прэзідэнт Францыі Нікаля Сарказі, які хацеў пабудаваць так званую эканоміку шчасця, заказаў двум лаўрэатам Нобелеўскай прэміі ў галіне эканомікі распрацоўку новых індыкатараў узроўню дабрабыту нацыі. У адрозненне ад традыцыйнага ВУП вучоныя прапанавалі ўлічваць і якасць жыцця. Гаворка пры гэтым ішла не толькі аб паказчыках задаволенасці жыццём у цэлым, але і канкрэтнымі яго характарыстыкамі: узроўнем душэўнага і фізічнага здароўя, збалансаванасцю працы і сямейнага жыцця. Цікавае даследаванне, на мой погляд.